JEHOVÁ siémpre vyʼápe ojapo itraváho (Sal. 135:6; Juan 5:17). Ha oipota avei umi ánhel ha yvyporakuéra oñeñandu upéicha, upévare omeʼẽ enterovépe umi traváho oporomoñeñandu porãva. Por ehémplo, oheja vaʼekue Itaʼýrape oipytyvõ chupe okrea hag̃ua opa mbaʼe (elee Colosenses 1:15, 16). La Biblia omombeʼu Jesús ou mboyve ko yvy ape ári, oĩ hague yvágape Itúva ykére ha haʼe hague pe ‘pytyvõhára katupyry’ (Prov. 8:30, NM).